b'\n_START_ARTICLE_\nTarok\n_START_PARAGRAPH_\nTar\xc3\xb3k je igra s kartami, ki je nastala v prvi polovici 15. stoletja v Italiji. Od tod se je igra raz\xc5\xa1irila proti Franciji (francoski tarok) in v nem\xc5\xa1ko govore\xc4\x8de de\xc5\xbeele. V habsbur\xc5\xa1ki monarhiji je bila izredno priljubljena - prinesla je celo vzdevek celotni dr\xc5\xbeavi: Tarockanien. V njej so se razvile \xc5\xa1tevilne krajevne razli\xc4\x8dice taroka.\n_START_SECTION_\nRaz\xc5\xa1irjenost\n_START_PARAGRAPH_\nDanes se tarok v tak\xc5\xa1ni ali druga\xc4\x8dni obliki igra v Nem\xc4\x8diji, Franciji, Avstriji, Sloveniji, na \xc4\x8ce\xc5\xa1kem, na Slova\xc5\xa1kem, v Romuniji in v Ukrajini. V domovini Italiji ni ve\xc4\x8d tako priljubljen. V Nem\xc4\x8diji se je razvil poseben bavarski tarok, obi\xc4\x8dajni pa se igra manj (v \xc4\x8crnem lesu) pod imenom cego. _NEWLINE_V Sloveniji je igra zelo raz\xc5\xa1irjena. Igrajo jo igralci vseh slojev, posebno pa je priljubljena med mladino (dijaki, \xc5\xa1tudentje). Obstaja tudi Tarok zveza Slovenije, ki je \xc4\x8dlanica Olimpijskega komiteja Slovenije. Tarok je miselna igra.'